《刘芙初招访高子水居》
清代·施晋

刘吼隔宿折简呼，引我幽梦落五湖。梦中峨峨双艖发，凌风窅五入太虚。

四围峭茜千嶂列，当心皎镜一月孤。银台金阙仿佛见，羽衣翠葆纷纶趋。

七十二峰忽破碎，黑螭喷雾龙藏珠。云中危楼插天半，中有一老清而臞。

人言此是高尚书，忠魂万古恋水居。此中读书良是可，所惜禾黍连邱墟。

魂悲骨慄抚枕吁，酒肠夜半鸣辘轳。廉颇老矣尚健饭，其奈腹疾如何鱼。

眼前清境到不得，得勿悔作高阳徒。鸬鹚一杓鸬鹚卮，我行出入与尔俱，而今崇我胡为乎？

晚来解酲进一斗，翻身跳入壶公壶，湖中之乐乐何如。

作者简介：施晋，字锡蕃，号雪帆，无锡人。诸生，性高旷，诗学老杜，佳构极多，殁后遭匪乱，焚弃几尽，著《一枝轩稿》、《雪帆词》。邑志文苑有传。